Volgens die mezzosopraan Linette van der Merwe het die gedagte aan so ’n konsert reeds in 2014 ontstaan.
Sempre Opera het die voorstel van Mozart gaan fliek toe as ’n idee ingestuur met die nuus dat die Aardklop-kunstefees in ’n nuwe gedaante sou plaasvind. Sommige van die items in die konsert is in meer as een rolprent se klankbaan gebruik.
“Ons het ’n gedrukte program met ’n uiteensetting van die tonele in die operas waarin die aria of ensemble voorkom, en dan volg ’n opsomming van die rolprent waarin die betrokke musiek voorkom. ’n Mens sou graag die tonele uit die flieks wou wys, maar kopieregkoste is hoog.”